عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ کا کہنا ہے کہ لداخ انتظامیہ کے اہلکاروں کے لیے تربیتی پروگرام، نئے مرکز کے زیر انتظام علاقے کو ہندوستانی مرکزی دھارے میں شامل کرنے میں مدد کرے گا
آئی آئی پی اے کے زیر اہتمام لیہہ اور کارگل میں لداخ انتظامیہ کے اہلکاروں کے لیے 4 روزہ تربیتی اجلاس میں اختتامی خطاب کیا۔
جی ایف آر اورسرکاری خریداری پر صلاحیت سازی کا پروگرام، لداخ کے لیے مکمل طور پر نئے انتظامی ڈھانچے کی تعمیر میں ایک طویل سفر طے کرے گا: ڈاکٹر جتیندر سنگھ
نئی دہلی،26نومبر 2021: سائنس اور ٹیکنالوجی کے مرکزی وزیر مملکت  ؛ آراضی سائنسز کے وزیر مملکت  ؛ وزیر اعظم کے دفتر، عملہ، عوامی شکایات، پنشن، ایٹمی توانائی اور خلائی کے وزیر مملکت، ڈاکٹر جتیندر سنگھ نے آج کہا کہ وزیر اعظم نریندر مودی کی طرف سے 5 اگست 2019 کو لیا گیا تاریخی، فیصلہ لداخ میں تمام نئے امکانات لائے گا کیونکہ وزیر اعظم مسلسل اس کے ترقیاتی ایجنڈے اور پیش رفت کی نگرانی کر رہے ہیں۔
لیہہ اور کارگل میں لداخ انتظامیہ کے اہلکاروں کے تربیتی پروگرام کے اختتامی سیشن میں مہمان خصوصی کے طور پر خطاب کرتے ہوئے، ڈاکٹر جتیندر سنگھ نے کہا، یہ تربیت لداخ کے مرکز کے زیر انتظام علاقے کو ہندوستانی مرکزی دھارے میں شامل کرنے میں مدد فراہم کرنے میں بہت مدد کرے گی نیز یہ وزیر اعظم مودی کے خواب کی تعبیر بھی کرے گی۔ انڈین انسٹی ٹیوٹ آف پبلک ایڈمنسٹریشن ، نئی دہلی نے 22 سے26 نومبر 2021 کے دوران لیہہ اور کارگل میں مرکز کے زیر انتظام علاقے لداخ کے انتظامیہ کے افسران/ اہلکاروں کے لیے جسمانی تربیتی پروگراموں کا اہتمام کیا ہے۔
ڈاکٹر جتیندر سنگھ نے کہا کہ لداخ کے انتظامی افسروں کے لیے جی ایف آر اور سرکاری خرید سے متعلق صلاحیت سازی کا پروگرام نئے مرکز کے زیر انتظام علاقے کو مکمل طور پر نئے انتظامی ڈھانچے کی تعمیرکرنے میں مدد فراہم گا، کیونکہ لداخ کے ایک علیحدہ مرکز کے زیر انتظام علاقے کے قیام کے بعد، انتظامیہ کی، قواعد کے مطابق منتقلی ہوئی ہے۔ انہوں نے کہا کہ مرکزی حکومت، عام مالیاتی قواعد، مرکزی حکومت کے سرکاری خرید سے متعلق قوانین جیسے قواعد، پہلے کی جموں و کشمیر ریاستی حکومت کے بجائے، اب لداخ میں پروکیورمنٹ کے مینوئل، کنڈکٹ رولز وغیرہ پر عمل کیا جا رہا ہے۔ وزیر نے کہا کہ مستقبل میں بھی لداخ کے لیے اس طرح کے تربیتی پروگرام منعقد کیے جائیں گے۔ انہوں نے آئی پی اے کی جانب سے ہر طرح کے تعاون کا یقین دلایا۔
اس سے قبل، اس سال ستمبر میں ڈاکٹر جتیندر سنگھ نے ڈی اے آر اور پی جی کے زیر اہتمام لیہہ میں لداخ کے اہلکاروں کے لیے صلاحیت سازی پر دو روزہ ورکشاپ کا افتتاح کیا تھا۔ انہوں نے اس بات پر زور دیا کہ وزیر اعظم ذاتی طور پر، ہر مرکزی وزارت اور محکمے میں، لداخ کی ترقی کے ہر کام کو آگے بڑھانے کی نگرانی کر رہے ہیں۔ انہوں نے یہ بھی بتایا کہ لداخ کا ہر شہری اب سی پی جی آر اے ایم کے ذریعے اپنی شکایات کا ازالہ ھاصل کر سکتاا ہے کیونکہ یہ لداخ میں فعال ہو چکا ہے۔
ڈاکٹر جتیندر سنگھ نے کہا کہ صلاحیت سازی پر ورکشاپ لداخ میں منعقد کی جانے والی اس طرح کی پہلی تقریب تھی، جس سے سرکاری افسران کو پروکیورمنٹ اور مالیاتی انتظام سے متعلق مرکز کے قوانین، سینٹرل سیکرٹریٹ مینوئل آف آفس پروسیجر ، ای -آفس سے مکمل طور پر واقف کرنے نیز جی ای ایم اور ڈیجیٹل گورننس کو اپنانے کا اختیار دیا گیا تھا۔ ۔ انہوں نے وزیر اعظم کے اصلاحات کے 3 بنیادی اصولوں کا حوالہ بھی دیا جن میں کم از کم حکومت - زیادہ سے زیادہ گورننس، رول پر مبنی نقطہ نظر اور اگلی نسل کی اصلاحات پر مبنی حکمرانی کی طرف منتقلی شامل ہیں
واضح رہے کہ عام مالیاتے ضابطے ، حکومت ہند کے قواعد و ضوابط کی ایک تالیف ہے جس پر عوامی مالیات سے متعلق معاملات سے نمٹنے کے دوران، سبھی کی طرف سے پیروی کی جاتی ہے۔ ان قواعد و ضوابط کو انتظامی ہدایات کے طور پر سمجھا جاتا ہے جس کا مشاہدہ حکومت کے ماتحت تمام محکموں اور تنظیموں اور مخصوص اداروں کے ذریعہ کیا جاتا ہے، بشرطیکہ یہ ان قواعد و ضوابط میں فراہم کئے گئے ہوں۔ 1947 میں پہلی بار جنرل فنانشل رولز جاری کیے گئے تھے جس میں مالی معاملات سے متعلق تمام موجودہ احکامات اور ہدایات کو ایک جگہ پر یکجا کر دیا گیا تھا۔ ان میں بعد میں ترمیم کرکے انہیں جی ایف آف 1963اور جی ایف آر 2005 کے طور پر جاری کیا گیا ہے۔ گزشتہ چند سالوں میں، حکومت نے اپنے کاروبار کو چلانے کے طریقے میں بہت سی اختراعی تبدیلیاں کی ہیں۔